એ મર્યાદાને લાંઘી જનારા પુરુષ હતા અને તે પણ માત્ર બૌદ્ધિક જીવનમાં જ નહીં, તેમના વ્યવસાયિક અને વ્યક્તિગત જીવનમાં પણ. તેમણે વિજ્ઞાનની મિટિંગો માટે દુનિયાભરમાં ભ્રમણ કર્યું. એન્ટાર્કટિકા સહિત બધા ખંડોની મુલાકાત લીધી. તેમના કામને લગતાં બેસ્ટ સેલિંગ પુસ્તકો લખ્યાં. બે વાર પરણ્યા અને ત્રણ બાળકોના પિતા બન્યા. ૧૯૭૪માં હોકિંગ વિશ્વના સૌથી જૂની વિજ્ઞાન સંસ્થા રોયલ સોસાયટીના અધ્યેતા બન્યા. ૧૯૮૨માં તેમની કેમ્બ્રિજમાં ગણિતશાસ્ત્રના વડા તરીકે નિમણૂક થઈ. જેના ઉપર એકવાર આઇઝેક ન્યુટન બિરાજતા હતા. તેમણે ૬૦મો જન્મદિવસ હોટ-ઍર બલૂનમાં ઊડીને ઊજવ્યો હતો. એ જ અઠવાડિયે કેમ્બ્રિજમાં તેમની ઇલેક્ટ્રિકથી ચાલતી વ્હીલચૅર ફસડાઈ ગઈ અને તેમનો પગ ભાંગી ગયો.